દેશની સૌથી મોટી સોફ્ટવેર કંપની ટીસીએસનો જુન 2018ને અંતે પૂરા થયેલા ત્રિમાસિક ગાળામાં નફો દલાલ સ્ટ્રીટના એનાલિસ્ટોના અંદાજ કરતાં વધીને રહ્યો હતો. આ ગાળામાં નફો 23.4 ટકા વધીને Rs 7,340 કરોડ રહ્યો હતો જેની સામે અંદાજ 18 ટકા વધીને Rs 6,850 કરોડનો મૂકવામાં આવતો હતો. ગત્ વર્ષના સમાન ગાળામાં કંપનીનો નફો Rs 5,945 કરોડનો હતો. તાતા જૂથની અગ્રણી કંપનીની પૂરા થયેલા પ્રથમ ત્રિમાસિક ગાળામાં રેવેન્યૂ પણ અંદાજ કરતાં વધીને Rs 34,261 કરોડ રહી હતી જે આગલા વર્ષના સમાન ગાળામાં Rs 29,584 કરોડ રહેતાં 15.8 ટકાની વૃધ્ધિ નોંધાઈ હતી. કંપનીના નોર્થ એમેરિકાની આવક 12 ત્રિમાસિક ગાળાની સૌથી ઊંચી રહી હતી.